**Zala Megyei Szakképzés- Fejlesztési Koncepció**

Zalaegerszeg, 2013. szeptember 5.

A Zala Megyei Szakképzés- Fejlesztési koncepciót készítette:

Nagy Zoltán MFKB elnök

Mérksz Andor szakértő

Gombos Béla program koordinátor

Tartalomjegyzék

Előszó 4

1. Helyzetelemzés a szakképzés- fejlesztési koncepció megalapozásához 4
   1. A megye gazdaságának, foglalkoztatottságának elemzése 4

* 1. Szakképzés elemzése 8

* 1. A megyei szakképzés és a köznevelési rendszer kapcsolata 19

1. Szakképzés-fejlesztési koncepció 21
   1. A gazdaság szakmunkás szükségleteinek mennyiségi kielégítése 23
   2. A gazdaság szakmunkás szükségletének minőségi kielégítése 29
      1. Szakmai együttműködés a munkáltatók és a képzők között 30
      2. Bemenet elemzése kompetencia mérés alapján 30
      3. Gyakorlati tudásszint elemzése szakmai kompetencia méréssel egy év után 30
      4. Duális képzés fejlesztése 31
      5. Oktató képzési program 33
      6. Pályaorientáció, pályakövetés 34
      7. Felnőttképzés 34
      8. Esélyegyenlőség növelése 35
      9. A megyei szakképzés és a területfejlesztés kapcsolata 35
      10. Intézményrendszer átalakítása, infrastrukturális változtatások a mennyiségi igények tükrében 37

**Előszó**

A 2011. évi CLXXXVII törvény 82§ (a pontja elrendeli, hogy „A bizottság [MFKB] kidolgozza az iskolai rendszerű szakképzés fejlesztésének az adott megyére vonatkozó, a szakképzés irányainak és a beiskolázási arányok rövid és középtávú tervét tartalmazó koncepcióját (szakképzés-fejlesztési koncepció), amely a megye, illetve a fővárosi területfejlesztési koncepció és területfejlesztési program részét képezi.”

A koncepciónak olyan szakképzés fejlesztési célokat és elveket kell megfogalmazni, amelyek alkalmasak a munkaerőpiac igényeinek megfelelő szakmaszerkezet és megyei szakképzési rendszer kialakítására.

A koncepció integrálja azokat az információkat, melyek eltérő intézményrendszerekben egymással átfedésben állnak rendelkezésre. Ezek elemzésével, következtetések levonásával segítve a megye egységes szakképzési képének feltárását, rávilágítva azokra a kulcsjellemzőkre, melyek további erősítése vagy visszafordítása hozzájárulhat egy eredményes, hatékony és átlátható szakképzési rendszer kialakításához.

1. **Helyzetelemzés a szakképzési-fejlesztési koncepció megalapozásához**
   1. **A megye gazdaságának, foglalkoztatottságának elemzése**

Az ország dél-nyugati részén elhelyezkedő – két országgal és három megyével határos – Zala megye a Nyugat-dunántúli statisztikai régióhoz tartozik. 2013. január 1-jével a közigazgatás átszervezésével 6 járási hivatal kezdte meg működését Zala megyében: zalaegerszegi, nagykanizsai, lenti, zalaszentgróti, letenyei és a keszthelyi.

A megye lakónépessége – az országoshoz hasonlóan – hosszú évek óta folyamatosan csökken, **2012. január 1-én 285 ezer fő volt.** **A** **munkavállalási korú népesség száma 191,5 ezer fő, ami a lakónépesség 67%-a.**

A gazdasági tevékenységek mérésének, figyelemmel kísérésének egyik leggyakrabban alkalmazott módszere, a bruttó hozzáadott érték a GDP. A Nyugat-dunántúli régió megyéi között Zala megye GDP tekintetében jóval a régiós átlag alatt teljesít. **(régiós átlag: 2 575 eFt, Zala megyei átlag: 2 197 eFt).**

A foglalkoztatási helyzetre vonatkozóan elsősorban a KSH 2012. évi adatai irányadóak. Ez alapján Zala megyében, **2012. évben a foglalkoztatottak átlagos száma 116,4 ezer fő volt.**

A KSH legfrissebb Zala megyére vonatkozó 2012. negyedik negyedévi statisztikai tájékoztatója szerint **2012. év végén 53 580 gazdasági szervezetet tartottak nyilván zalai székhellyel, ami az országos 3,0%-át jelentette.**

Megyében a FEOR ágazati besorolás alapján 20% gépkezelő, összeszerelő; 14% szakképesítést nem igénylő; 13% ipari és építőipari és 11% kereskedelem, vendéglátás területén van a foglalkoztatottság. Járások szintjén vizsgálva három járásban – Letenye, Lenti, Zalaegerszeg – a gépkezelő, összeszerelő ágazatban, kettő járásban – Nagykanizsa, Zalaszentgrót – az ipari építőipari ágazatban, és Keszthely járásban a kereskedelem, vendéglátás ágazatban a legmagasabb a foglalkoztatottság.

* 1. **Szakképzés elemzése**

Intézménystruktúra

A megye szakképző hálózata mind tartalmi kínálatában, mind a rendszer elérhetőségében és struktúráját tekintve megfelelően differenciált hálózat.

A megyében hat településen működik állami fenntartású szakképző iskola. Keszthelyen négy, Lentiben három, Csapiban egy, Nagykanizsán kettő, Zalaegerszegen öt és Zalaszentgróton egy intézmény működik. A tizenhat szakképző iskolából kettőnél gimnáziumi képzés is van és négy iskolában folyik speciális szakképzés. Egy iskolában az óvodától a szakiskoláig történik szakképzés, elsődlegesen roma származású gyerekkel.

|  |  |  |  |  |  |  |  |
| --- | --- | --- | --- | --- | --- | --- | --- |
| **Megye beiskolázása iskola típusonként (fő)** | | | | | | | |
|  | **2005** | **2006** | **2007** | **2008** | **2009** | **2010** | **2011** |
| **Gimnázium** | 4696 | 4833 | 4883 | 5075 | 5035 | 4938 | 4839 |
| **Szakközépiskola** | 8349 | 8006 | 7794 | 7444 | 7523 | 7321 | 6771 |
| **Szakiskola** | 3456 | 3578 | 3888 | 3962 | 3869 | 3833 | 3931 |
| **Speciális szakiskola** | 305 | 304 | 312 | 316 | 324 | 304 | 313 |
| **Összes** | **16828** | **16746** | **16877** | **16819** | **16751** | **16418** | **15874** |

Megyénkben az elmúlt esztendőkben a középiskolai és szakképző osztályokban a tanulói létszámok a fenti táblázat szerint alakultak (forrás: KSH adatbázis).

Grafikonon szemlélve látható, hogy az elmúlt években a demográfiai csökkenés a szakközépiskolai osztályokban történt, míg a gimnáziumi és a szakiskolai létszámok közel állandónak tekinthetők:

A továbbiakban tekintsük át az oktatott szakmacsoportokat és a szakmákat.


Általában elmondhatjuk, hogy a szakképző iskolák törekedtek az általuk felvállalt szakmacsoport esetén szakközépiskolai-technikus képzés mellett szakiskolai képzésre is. Így hatékonyabban használják a képzéshez szükséges infrastruktúrát és humánerőforrást.

**Szakközépiskola:**

2013/2014. tanévben kilenc iskola 20 ágazatra tervezi a beiskolázást a 9. évfolyamra.

Ágazatonkénti képzők számát az alábbi grafikon mutatja:

A grafikon alapján látható, hogy az ágazatok több mint 50 %-ban kettő, három, de olyan is van, ahol négy iskolában is párhuzamos képzés folyik. A korábbi évek jelentkezési adatait áttekintve több esetben tapasztalható, hogy egy-egy szakmacsoportban hol az egyik, hol a másik helyen nem sikerült osztályt, vagy csoportot indítani. Illetve létezik a kiútkeresés egy másik szakmacsoportba tartozó hasonló szak indításával, így egyre több szakmacsoport kerül az iskola képzési palettájára.

2013/2014. tanévre technikus 1/13. évfolyamra a beiskolázást 13 szakmacsoportban tervezik az iskolák. Szakmacsoportonkénti képzők számát az alábbi grafikon mutatja:

Itt is számos párhuzamosság figyelhető meg.

Technikus képzésben résztvevők száma a legnépszerűbb szakmacsoportokban:

|  |  |
| --- | --- |
| **2012/2013.** | |
| **Szakmacsoport** | **Létszám** |
| vendéglátás-turisztika | 755 |
| kereskedelem-marketing, üzleti adminisztráció | 632 |
| informatika | 467 |
| közgazdaság | 533 |
| gépészet | 394 |

**Szakiskola:**

A 2013/2014. tanévben kilenc iskola a 1/9. évfolyamra az új OKJ kerettanterv alapján három éves szakképzésre 10 szakmacsoportba iskoláz be. A szakmák összetétele változatos, kettő és nyolc közötti szakmaszámra iskoláznak be. A beiskolázási adatokból kiderült, hogy az adott képzőhelyen az összes oktatható szakma egy időben nem indítható el a jelentkezők hiánya miatt. Az alábbi ábra mutatja, hogy a szakmák közötti párhuzamosság még nagyobb fokú, mint a szakközépiskolai szakmacsoport esetén. A jövőben ezért figyelemmel kell lenni a párhuzamosságok lehetőség szerinti minél nagyobb arányú felszámolására, ugyanakkor nem lehet figyelmen kívül hagyni az egyes képzések területi elhelyezkedését, valamint megközelíthetőségét, különös tekintettel a munkaerőpiac befogadóképességére.



Az alábbi táblázat a járásonkénti szakmaképzési megosztást mutatja.

|  |  |  |  |  |  |
| --- | --- | --- | --- | --- | --- |
| **Képzés járási bontásban** | | | | | |
| **Szakma** |  | **Zalaegerszeg járás** | **Nagykanizsa járás** | **Keszthely járás** | **Lenti járás** |
| ács (4) |  |  |  |  |  |
| asztalos (4) |  |  |  |  |  |
| cukrász (3) |  |  |  |  |  |
| eladó (4) |  |  |  |  |  |
| épület-és szerkezetlakatos (4) |  |  |  |  |  |
| épületgépészeti rendszerszerelő (1) |  |  |  |  |  |
| festő, mázoló, tapétázó (4) |  |  |  |  |  |
| gépi forgácsoló (2) |  |  |  |  |  |
| hegesztő (3) |  |  |  |  |  |
| hűtő- és légtechnikai rendszerszerelő (1) |  |  |  |  |  |
| ipari gépész (1) |  |  |  |  |  |
| járműfényező (2) |  |  |  |  |  |
| karosszérialakatos (3) |  |  |  |  |  |
| kárpitos (2) |  |  |  |  |  |
| kishajóépítő-karbantartó (1) |  |  |  |  |  |
| kőfaragó, műköves és épületszobrász (1) |  |  |  |  |  |
| kőműves és hidegburkoló (4) |  |  |  |  |  |
| központi fűtés- és gázhálózat rendszersz. (2) |  |  |  |  |  |
| motorkerékpár szerelő (1) |  |  |  |  |  |
| női szabó (3) |  |  |  |  |  |
| parkgondozó (2) |  |  |  |  |  |
| pék (1) |  |  |  |  |  |
| pincér (4) |  |  |  |  |  |
| szakács (4) |  |  |  |  |  |
| számítógépes adatrögzítő (1) |  |  |  |  |  |
| számítógép-szerelő, karbantartó (2) |  |  |  |  |  |
| szociális gondozó és ápoló (2) |  |  |  |  |  |
| textiltermék összeáll. (2) |  |  |  |  |  |
| vendéglátó (1) |  |  |  |  |  |
| villanyszerelő (3) |  |  |  |  |  |
| víz, csatorna-és közmű rendszersz. (2) |  |  |  |  |  |

Szakiskolai képzésben résztvevők száma a legnépszerűbb szakmacsoportonként:

|  |  |
| --- | --- |
| **2012/2013.** | |
| **Szakmacsoport** | **Létszám** |
| vendéglátás-turisztika | 875 |
| gépészet | 518 |
| építészet | 295 |
| kereskedelem-marketing, üzleti adminisztráció | 253 |
| közlekedés | 183 |
| egyéb szolgáltatás | 169 |

**Speciális szakiskola:**

A megye három gyógypedagógiai intézményében folyik tanulásban akadályozott (enyhe értelmi fogyatékos) tanulók számára speciális szakiskolai képzés, adaptált programok alapján.

A 9-10. évfolyamon általános műveltséget megalapozó oktatás mellett pályaorientáció, szakmai előkészítő- és alapozó oktatás folyik. A 11-12. évfolyamon – amely szakképzési évfolyam – szakmai vizsgára való felkészítés történik, emellett munkába álláshoz és az életkezdéshez nélkülözhetetlen ismereteket is nyújtanak a diákok számára.

A három intézményben a 9. évfolyamra három szakmacsoportba történik beiskolázás:


* Gépészet
* Könnyűipar
* Mezőgazdaság


OKJ-szerint jelenleg textiltermék-összeállító, parkgondozó, számítógépes adatrögzítő és konyhai kisegítő rész-szakképesítés megszerzésére készítik fel a tanulókat.

2013 szeptemberétől hatályossá váló Szakképzési Törvény 2011. évi CLXXXVII. szabályozása értelmében a sajátos nevelési igényű tanulók esetében, két szakképesítés (rész-szakképesítés) megszerzése történhet államilag támogatott formában.

Ez az intézkedés a szakképzésből kilépő tanulók munkaerőpiacon való elhelyezkedésének esélyét nagymértékben elősegíti.

Az alábbi táblázatok járásonként, iskolánként és iskola típusonként mutatja be a szakmacsoportokat és a szakmákat. (2013/2014. tanév tervezett beiskolázása)







**Beiskolázási és kibocsátási adatok**


A középfokra bekerülő tanulók várható számának alakulását – a KSH adatbázisra építve – az alábbi grafikonok mutatják 2014 – 2018 illetve 2019 – 2025 között. A grafikonok szemléltetik a beiskolázás tendenciáit rövid- illetve hosszútávon.

Összességében 2016-ra 5%-os csökkenés várható, ami megfelel az országos tendenciának. Ez a csökkenés nem jelentős. A diagramról leolvasható, hogy javulás 2018 -ra várható.

A népességadatok figyelembe véve (Belügyminisztérium: 2012. január1.) a későbbi kilátások már sokkal rosszabbak.

Látható, hogy négyéves ingadozás után drasztikusan csökken a tanulók száma.

Alábbi ábrán bemutatásra kerül járásonként a 4 – 8. évfolyamon bent lévő tanulók száma. Zalaegerszeg járásnál dinamikus létszámemelkedés, Zalaszentgrót járásnál csökkenő tanuló létszám prognosztizálható, míg a többi járásnál kisebb ingadozás mellett átlagban állandó.




A 2013/2014. tanévben 40 szakmában 1199 végzős tanuló lesz várhatóan a szakképzésben.

Az alábbi grafikon mutatja szakmánként a végző tanulók számát.

A grafikon alapján a végzős tanulók több mint 30%-a a vendéglátás szakacsoportban végez. Ellentmondásosnak tűnik, hogy fodrász szakmából ugyanannyian végeznek, mint gépi forgácsolóból.

A lemorzsolódás megyei átlaga 30,3%. Járásokat nézve legmagasabb Keszthely (36,8 %), majd Nagykanizsa (36,1%) követi. Iskolákat tekintve: Nagykanizsa Műszaki Szakképző Iskola (41,5%), Páterdombi Szakképző (40,2%), VSZK (39,8%).

Az alábbi diagramon a lemorzsolódás arányait figyelhetjük meg járási és iskolai bontásban:



* 1. **A megyei szakképzés és köznevelés kapcsolata**

Az általános iskola befejezését követően a tanulók középfokú képzésben folytatják tanulmányaikat. Három képzési típus – gimnázium, szakközépiskola, szakiskola – közül választhatnak. A jelenlegi tendenciák azt mutatják, hogy a tanulólétszámok arányai szerint a **gimnáziumok egyre több jelentkezőt vesznek fel**, mivel a tanulók és a szülők preferenciái inkább a gimnáziumokat részesítik előnyben a szakképzéssel szemben.

Ha a képzés arányait tekintjük, akkor az alábbi eredményt kapjuk:

|  |  |  |  |  |  |  |  |
| --- | --- | --- | --- | --- | --- | --- | --- |
| **Megye beiskolázása iskola típusonként (%)** | | | | | | | |
| **Mutatók** | **2005** | **2006** | **2007** | **2008** | **2009** | **2010** | **2011** |
| **Gimnázium** | **28%** | **29%** | **29%** | **30%** | **30%** | **30%** | **30%** |
| **Szakközépiskola** | **50%** | **48%** | **46%** | **44%** | **45%** | **45%** | **43%** |
| **Szakiskola** | **20%** | **21%** | **23%** | **24%** | **23%** | **23%** | **25%** |
| **Speciális szakiskola** | **2%** | **2%** | **2%** | **2%** | **2%** | **2%** | **2%** |

A táblázatból látható, hogy az elmúlt években a gimnázium részesedése 30% körüli a szakközépiskola 44%, a szakiskola 24%, speciális szakiskola 2% körüli részesedéssel bír megyénkben a köznevelésben, szakképzésben. Ezeknek a tendenciáknak megfelelően mind a szakiskolai, mind a szakközépiskolai képzés tekintetében nagyobb hangsúlyt kell fektetni ezek meghirdetésére a tanulólétszám növelése érdekében.

Mindezt célszerű megtenni, mivel a felsőoktatási keretszámok további

csökkenése várható az elkövetkezendő években.

Kiemelt figyelmet kell fordítani az általános iskolából a szakképzésbe érkező tanulók tudásszintjére.

Mindezek mellett kellő figyelmet kell fordítani az általános iskolai képzésre. Erre azért van szükség, mert a duális szakképzés bevezetésével nagymértékben csökken a közismereti képzés óraszáma. El kell érni, hogy az általános iskolából olyan diákok kerüljenek ki, hogy az olvasás-szövegértés és a matematikai-logika kompetenciaterületen olyan szinten legyenek, hogy tudásuk elegendő legyen a szakképzésük elméleti óráinak elsajátításához. Ennek érdekében folyamatos kapcsolatot kell tartani az általános iskolákkal, segíteni őket azzal, hogy a szakképzés igényeit folyamatosan eljutassuk az alapképzéshez. A fenti két kompetenciaterület mellett még az idegen-nyelvi és az IKT kompetenciaterület fejlesztését tartjuk fontosnak. Mai világunkban digitális írástudás nélkül már elvesznek a fiatalok, idegen nyelv nélkül pedig nehéz a munkavállalás az Uniós országokban, de sokszor már itthon is. Sajnos az előbbi területen még mindig nem a szóbeli kifejezőkészségen van a hangsúly, ezért el kellene érnünk, hogy a nyelvoktatás súlypontja – akár a kerettantervi rendelet módosításával is – a verbalitás irányába tevődjön át.

Természetesen fontos, hogy a szakképzésben levők is megkapják azt a közismereti képzést, ami a munkaerő-piaci érvényesülés szempontjából szükséges. Meg kell teremteni annak a lehetőségét, hogy a szakmai órák keretében is fejlesszük a tanulók szövegértési és logikai kompetenciáját.

A szakképzés és köznevelés célja közös, olyan fiataloknak kell elhagyniuk az iskolát, akik képesek lesznek felnőttként is az önképzésre, új ismeretek befogadására, feldolgozására, az élethosszig tartó tanulásra. Mai rohamosan fejlődő világunkban e nélkül nem lesznek sikeres, aktív tagjai társadalmunknak, a munka világának.

1. **Szakképzés-fejlesztési koncepció**

A szakképzés fejlesztési koncepciónak rövid és középtávon szolgálnia kell a megye gazdasági és társadalmi céljait.

Gazdasági cél: hogy minél több munkavállaló szerezze meg a munkába álláshoz szükséges ismereteket, és képes legyen ezek megújítására.

Társadalmi cél: a társadalmi egyenlőség, az együttműködés és a hátrányos megkülönböztetés megakadályozása.

Fő alapelvek:

* A szervezett szakképzés elsődleges feladata, hogy a munkaerőpiac igényeinek megfelelő mennyiségű és minőségű szakképzett munkaerőt biztosítson elsősorban a nappali rendszerű iskolai oktatás keretében.
* Az át- és továbbképzésekkel az egész életen át tartó tanulás támogatása a foglalkoztathatóság és a versenyképesség növelése érdekében.

A szakképzés-fejlesztési koncepció a helyzetelemzésre épül. Ez alapján lettek meghatározva célok, a célokhoz feladatok lettek hozzárendelve. Az MFKB feladata, hogy a megfogalmazott célok teljesüljenek. Ennek eléréséhez együtt kell működnie a munkáltatókkal, fenntartóval, szakképző iskolákkal és mindazokkal a szervezetekkel, akiknek közük van a megye szakképzéséhez.



|  |  |  |  |  |
| --- | --- | --- | --- | --- |
| **Zala Megyei Szakképzés- Fejlesztési Koncepció** | | | | |
|  |  |  |  |  |
|  |  |  |  |  |
| **Célok** | | | | |
|  |  |  |  |  |
| Gazdaság szakmunkás szükségletének mennyiségi kielégítése | | | | |
|  |  |  |  |  |
| Gazdaság szakmunkás szükségletének minőségi kielégítése | | | | |

**Gazdaság szakmunkás szükségletének kielégítése**

A munkaerőpiac szakmunkás szükségletének biztosítását, az egyes szakképző iskolák képzési lehetőségei adják. A munkaerőpiac igényeinél megkülönböztethetünk:

* rövidtávút (a munkáltatók pillanatnyi, esetleg 1 – 2 évre előremutató igénye)
* középtávút (városi, térségi, megyei területfejlesztési tervekben szereplő)

Mivel a szakképző iskolák szakiskolánál 3 évre, technikusoknál 5 évre iskoláznak be, ezért nehéz pontosan nyomon követni a munkáltatói igényeket. Azonban a hagyományok, tendenciák térségi és megyei szinten kiindulási alapot adnak a beiskolázás tervezéséhez. ***A rövidtávú*** tervezés alapjául szolgálhatnak adatokkal a kamarák és a munkaügyi központok. Az alábbi táblázat bemutatja 2013. évi adatok alapján, hogy a megyében oktatott szakmánként a képzett/igényelt fő százalékos arányát. Egy sajnálatos hibája, hogy a táblázatban a szakmák FEOR besorolásúak, amely nem minden esetben egyezik meg a szakképzők által használt OKJ besorolással. Például: a lakatos FEOR tartalmazza az épületlakatos, szerkezetlakatos, géplakatos, karosszérialakatos OKJ szakmákat is. A táblázatból többek között az alábbiak olvashatók ki:

* **23 technikus szakmánál 35 %-ban túlképzés van,**
* **40 szakmunkás szakmánál csak 2,5 %-ban van túlképzés.**

**Járási szinten két szakmánál - szakács, vendéglős – mindegyik járásban túlképzés van. Tíz szakma esetén három járásnál van egyidejűleg túlképzés. Öt szakma esetén nincs egyik járásban sem túlképzés.**

**Járási szintekre lebontva a legnagyobb túlképzés Nagykanizsán (90%), majd Lentiben és Keszthely járásokban van. Nagykanizsánál látszólag magas a túlképzés, mivel jelentős mértékben képez a határos Somogy megyének tanulókat. Ez elmondható a keszthelyi járásról is. Ezek az adatok nem szerepelnek a számításoknál.**

* 1. **A gazdaság szakmunkás szükségletének mennyiségi kielégítése**











Feladatok:

* Az MFKB a beiskolázásra vonatkozó javaslat tételi tevékenysége előtt fórumot szervez a fenntartók, intézményvezetők és a gazdasági szereplők részvételével a megalapozott döntés érdekében.
* A beiskolázási irányok-arányok tükrözzék a munkaerő-piaci igényeket.
* A Megyei Fejlesztési és Képzési Bizottság szakképzésre vonatkozó döntéseinek következetes betartása.
* A Megyei Területfejlesztési Koncepció alapján segítse elő a gép- és járműipar, mechatronikai, elektrotechnikai, megújuló energiák, kereskedelem és logisztika, a gyógy- és az egészségturizmus, építő- és kerámiaipar, fa és a textilipar fejlesztésének munkaerő-piaci igényeinek kielégítését.
* A járások jelenlegi foglalkoztatottságának és a Megyei Területfejlesztési Koncepció fejlesztési prioritásainak figyelembe vételével kerüljön felülvizsgálatra az egyes szakképző iskolák szakmastruktúrája és történjenek meg a szükséges változtatások (szakmacsoportok számának csökkentése).
* Az általános iskola 8. osztályából a középfokú képzésbe kerülők legalább a táblázatban meghatározott százalékban kerüljenek beiskolázásra.

|  |  |  |
| --- | --- | --- |
| **Iskola típus** | **2018-ig** | **2018-tól** |
| Szakközépiskola | 46 % | 46 % |
| Szakiskola | 24 % | 30 % |

* 1. **A gazdaság szakmunkás szükségletének minőségi kielégítése**

|  |  |
| --- | --- |
| Minőségi igények biztosítása | |
|  |  |
| Minőségbiztosítási koncepció | |
|  |  |
| 2.2.1. | Szakmai együttműködés a munkáltatók és a képzők között |
|  |  |
| 2.2.2. | Bemenet elemzése kompetencia mérés alapján |
|  |  |
| 2.2.3. | Gyakorlati tudásszint elemzése szakmai kompetencia méréssel egy év után |
|  |  |
| 2.2.4. | Duális képzés fejlesztése |
|  |  |
| 2.2.5. | Oktató képzési program |
|  |  |
| 2.2.6. | Pályaorientáció, pályakövetés |
|  |  |
| 2.2.7. | Felnőttképzés |
|  |  |
| 2.2.8. | Esélyegyenlőség növelése |
|  |  |
| 2.2.9. | A megyei szakképzés és a területfejlesztés kapcsolata |
|  |  |
| 2.2.10. | Intézményrendszer átalakítása, infrastrukturális változások a mennyiségi igények tükrében |

* + 1. **Szakmai együttműködés a munkáltatók és a képzők között**

A minőségi szakoktatás egyik fontos eleme, hogy az iskolából kikerülő szakmunkás, technikus olyan korszerű ismeretekkel rendelkezzen, melyet elvár a jövendőbeli munkáltatója. Ehhez szükséges folyamatos konzultáció a képző és a munkáltató

(megrendelő) között.

Feladatok:

* A szakképző iskolák a munkáltatói igények figyelembevételével határozzák meg a szakmai kerettantervek szabadsávjának tartalmát.
* Megyei szakmai munkaközösségek működtetése.
* Az iskola és a képzésben részt vevő gazdálkodó szervezetek oktatói közötti szakmai kapcsolat erősítése.
  + 1. **Bemenet elemzése kompetencia mérés alapján (gimnázium, szakközépiskola, szakiskola)**

Az általános iskolát végzettek bizonyos hányada nem képes megfelelni a valós középiskolai követelményeknek. A szakiskolába kerülő fiatalok az esetek többségében olyan tanulók, akik **képesség, ismeret hiányában vagy magatartási probléma, motiválatlanság miatt a tankötelezettség kényszere viszi a szakképzésbe**. Ezen hátrányos helyzetű tanulók számára is meg kell adni a segítséget, esélyt egy szakma sikeres elsajátításához.

Feladatok:

* A 8. évfolyamos tanulók számára kötelezővé kell tenni a központi középiskolai felvételi megírását. Az itt mutatott teljesítményük alapján kerülhetnek gimnáziumba, szakközépiskolába, szakiskolába, vagy a HÍD programba.
* A szakképző iskola ismerje meg hozzá beiratkozott tanulók 8. évfolyamán megírt kompetencia mérés eredményeit.
* A Megyei [Klebelsberg Intézményfenntartó Központ](http://www.google.hu/url?sa=t&rct=j&q=&esrc=s&frm=1&source=web&cd=1&cad=rja&sqi=2&ved=0CC0QFjAA&url=http%3A%2F%2Fklik.gov.hu%2F&ei=_lzeUd_oHILJtQb1nICABQ&usg=AFQjCNHI-LkcCdT3gk7866NvCqHR34YzMw&sig2=4iGy9I_AOQtx3sUuRB8SAg&bvm=bv.48705608,d.Yms) adjon segítséget az intézményeknek a fenti feladatok végrehajtásában.
* A szakmai és közismereti tanárok együttműködése a lemorzsolódás csökkentése érdekében.
  + 1. **Gyakorlati tudásszint elemzése szakmai kompetencia méréssel (1 év után)**

A munkáltatók a szakiskolás tanulókat első sorban a szakmai gyakorlati ismeretük alapján minősítik. Fontos, hogy a szakképző iskolák tanműhelyeikben is törekedjenek a gyakorlat orientált képzésre.

Feladatok:

* Cél legyen a szakmai órák keretében a tanulók szövegértési és logikai kompetenciájának fejlesztése.
* Az idegen nyelvi és IKT kompetencia terület fejlesztése.
* A szakképzésben résztvevők szintvizsgája a 9. évfolyam végén (június), a pótvizsga lehetősége a nyári gyakorlat után történjék. Magasabb évfolyamra lépés feltétele a sikeres szintvizsga teljesítése.
* A szintvizsga befejezését kövesse egy átfogó az adott szakma tanévi képzési munkáját értékelő elemzés. Az elemzést a kamara, munkáltató és a képző intézmény végezze.
  + 1. **Duális képzés fejlesztése**

A duális szakképzés a szakképzés olyan rendszere, melyben szakképző iskola és vállalat, munkáltató együttesen járul hozzá a tanulók szakképzéséhez. Ezen szakképzés keretén belül nagyobb hangsúly helyeződik a gyakorlati oktatásra. A Szakképzési Törvény szerint a tanuló első szakképzési évfolyam gyakorlati képzését iskolai vagy vállalati tanműhelyben, az ezt követő szakképzési évfolyamok gyakorlati óráit munkáltatónál köteles eltölteni. A törvény betartásának alapfeltétele, hogy legyen elegendő munkáltató, aki tanulószerződéssel foglalkoztatja a tanulót.

Feladatok:

* A duális (3 éves) szakképzési rendszer teljes körű bevezetése.
* A munkáltatók bevonásával a gyakorlati képzőhelyek számának radikális növelése.
* A kamara szerepvállalásával a tanulószerződések számának növelése (2018-ra 80% - os arány elérése), mely feltételezi a gazdasági szféra intenzívebb fejlődését, növekedését. A szerződések számának növeléséhez ugyanakkor szükség van szemléletbeli változásra is, amit elsődlegesen a tanulók elméleti és gyakorlati tudásának, valamint a munkához való hozzáállásának és fegyelmezhetőségének javításával lehet elérni.
* A gyakorlati képzőhelyek ellenőrzésében részt vevő iskolai és kamarai szakértők részére rendszeres továbbképzések tartása.
* A munkáltatók gyakorlati oktatáshoz szükséges eszköz-feltételeinek javítása (pályázatok).
* A külső képzőhelyeken töltött gyakorlati idő óraszámának és arányainak növelése.
* Az iskolai és vállalati tanműhelyek kapacitásának minél jobb kihasználtsága.



* + 1. **Oktató képzési program**

A duális szakképzés térhódításával a gyakorlati oktatás jelentősége növekedett nem csupán az iskolai oktatásban, hanem a külső munkahelyeken is. A szakképzés oktatásának minőségét a gyakorlati oktatók szakmai és pedagógiai alkalmassága befolyásolja. Ezek hiányát továbbképzésekkel meg kell szüntetni. Az oktatókat új, a mai generációhoz jobban alkalmazkodó módszerek segítségével képessé kell tenni megszerettetni az alacsony motiváltságú tanulókkal a választott szakmát, hogy kezelni tudják az egyre gyarapodó agresszív jelenségeket.

A gazdaságnak szüksége van magasan képzett szakemberekre, azaz mesterekre. A mesterlevél nem csupán a szakma rangját képviseli, hanem 2015-től ezzel rendelkező személy folytathat csak gyakorlati oktatást. Az alábbi diagramból kiolvasható, hogy a gazdasági képzőhelyeken lévő szakembereknek mindössze 27,5%-a rendelkezik mesterlevéllel.

Feladatok:

* Rendszeres szakmai, pedagógiai továbbképzés gyakorlati oktatók számára.
* Az iskolák szakmai tanárai és oktatatói részére legyenek szervezve olyan szakmai programok, melyek lehetőséget biztosítanak számunkra a munkáltatóknál lévő új technológiák, gépek megismerésére, kipróbálására. (üzemlátogatások, üzemi gyakorlatok)
* A külső gyakorlóhelyeken oktatók beiskolázásának segítése mestertanfolyamokra.
* Fiatal oktatók számára vonzóvá tenni a pedagógus pályát, különös tekintettel a szakoktatói létszámra, hiszen hiány jelentkezik a magasan képzett és jó pedagógusi kvalitásokkal rendelkező gyakorlati oktatókból (műszaki szakoktatók).
* Kezdeményezni az oktatásban már dolgozó, középfokú végzettséggel rendelkező szakoktatók diplomához jutásának lehetőségét.
  + 1. **Pályaorientáció, pályakövetés**

Az általános iskola befejezése után annak a tanulónak, aki szakképzésbe jelentkezik szakmai ágazatot, illetve szakmát kell választania. Emiatt az általános iskola befejező évéhez érve fontos döntés elé kerülnek a tanulók és a szülők. A megalapozott döntéshez helyes önismeretre van szükség, valamint ismeretekkel kell rendelkezni a választott pályáról, az ahhoz szükséges képességekről és ezek megszerzésének lehetőségéről.

A pályaorientáció keretében kiemelt feladat a szülők és a pályaválasztás előtt álló tanulók hiteles és objektív tájékoztatása a szakmatanulás, elhelyezkedés, valamint a továbbtanulási lehetőségekről. Ezt a tevékenységet a kamarának kell koordinálni, együttműködve mindazokkal a szervezetekkel – Munkaügyi Központ, általános iskolák, stb. – akik részt vállalnak a pályaorientációban.

A pályakövetés sok hasznos információt tud adni a szakképzésben közreműködő szervezetek részére. Információt ad, hogy helyesnek bizonyult e a tanuló szakmaválasztása, mennyire készítette fel a szakképző iskola a munkába álláshoz, valamint hány százaléka tudott elhelyezkedni szakmájában.

Feladatok:

* A megyére kiterjedő egységes pályaorientációs, pályaválasztási rendszer kialakítása.
* A rendszer kialakításába és működtetésébe be kell vonni mindazokat a szervezeteket, akik ezen a területen eddig is tevékenykedtek.
* Az általános iskola 7-8. évfolyamán tanévenként, osztályonként egy alkalommal pályaorientációs nap tartása.
* Tanévenként egy alkalommal Pályaválasztási Kiállítás megrendezése a szakképző centrumok székhelyén.
* Üzemlátogatások, szakmai bemutatók, tájékoztató előadások szervezése a pályaválasztásban érintett korosztály diákjai, szülei, tanárai körében.
* Az általános iskolák szervezzenek a tanulóknak olyan szakköröket, amely szakképző iskolák tanműhelyében folyik, szakoktatók részvételével.

A megyére kiterjedő egységes pályakövető rendszer kialakítása.

* + 1. **Felnőttképzés**

A megyei szakképzésnek az iskolarendszerű képzéssel, a felnőttoktatással, és a felnőttképzéssel együttesen kell biztosítania a szükséges szakképzett munkaerőt. Ennek érdekében a különböző képzési formák koordinációja elengedhetetlen. Az iskolarendszeren kívüli szakképzés jelentősége alapvetően az egész életen át tartó tanulás folyamatával válik igazán fontossá.

*Iskolarendszerű felnőttoktatás*: esti tagozatos képzési forma azon felnőttek számára, akik munka mellett akarnak első szakmához jutni, - illetve szakmaváltást szeretnének.

*Iskolarendszeren kívüli felnőttképzés*: tanfolyami jellegű, munkanélküliek versenyképes szakmához juttatása, munkáltatók részéről igényelt át és továbbképzések.

Felnőttképzés törvényi átalakítása jelenleg folyik, melynek hatása a 2014. évtől válik érzékelhetővé.

Feladatok:

* MFKB szerepköre terjedjen ki a felnőttoktatásra is.
* Az iskolarendszerű felnőttoktatás a szakképző iskolákra épülve váljon általánossá.
* Az új Felnőttképzési Törvényre alapozva a kamara irányításával készüljön el a megyére vonatkozó felnőttképzési és felnőttoktatási koncepció.
* A felnőttképzés a megye szakképző iskoláinak humán illetve infrastrukturális kapacitásaira épüljön.
  + 1. **Esélyegyenlőség növelése**

Az esélyegyenlőség érvényesítése nem pusztán követelmény. Segít elérni azt, hogy mindenkinek esélye legyen a munkavállalásra, a karrierre, a jó minőségű szolgáltatásokra.

Célcsoportok:

* A nők esélyegyenlőségének biztosítása.
* A fogyatékkal élők esélyegyenlőségének biztosítása, integrálása.
* A romák esélyegyenlőségének biztosítása, integrálása.

Az esélyegyenlőség biztosításának növelése még további szemléletváltást, nagyobb figyelmet igényel a szakképzésben résztvevő minden szereplőjétől.

Feladatok:

* A női foglalkoztatásra alkalmas szakmák számának növelése.
* Pozitív diszkrimináció a szakképzési arányok és irányok meghatározásakor a nők számára alkalmas szakmák esetében.
* A szakmaválasztáshoz való egyenlő hozzáférés biztosítása.
* A romáknál a hagyományos szakmák képzésére való bejutás erősítése.
* A szakoktatásban érvényesíteni kell a szegregációmentességet, a diszkriminációmentességet, az integrációt.
* A megyében működő Speciális Szakiskola Intézményegységekben megteremteni a feltételeket a sajátos OKJ képzésekhez.
  + 1. **A szakképzés és a területfejlesztés kapcsolata**

A megye szakképzésének az is a feladata, hogy a „Zala Megye Területfejlesztési Koncepció”-ban megfogalmazott célrendszer végrehajtásához biztosítsa a jól képzett középfokú szakembereket. A Zala megyei fejlesztési terv célkitűzései koherensek az EU 2020-ig kidolgozott tematikus célkitűzéseivel. A megyére, mint egységes egészre vonatkozóan megfogalmazott közép- és hosszú távú célok között az első helyek egyikén a szakképzés összehangolása és hatékony fejlesztése áll.

A megye területfejlesztési koncepciójában javasolt prioritások, melyek szakképzett munkaerőt igényelnek:

* Gép- és járműipar, mechatronikai és elektrotechnikai ipar fejlesztése.
* Nemzetközi kereskedelem és logisztika fejlesztése.
* Erdészeti, mezőgazdasági és élelmiszeripar fejlesztése.
* Megújuló energiák hatékonyabb felhasználása.
* Gyógy- és az egészségturizmus további erősítése, fejlesztése.
* Újraiparosítás és hozzáadott értéknövelés a bútor-, építő- és kerámia iparban valamint a feldolgozó iparban (faipar, textilipar, élelmiszeripar).
* Helyi alapanyagokra épülő élelmiszer feldolgozóipari kisüzemek fejlesztése.
* Termálvízre alapozott kertészeti kultúrák létrehozása, élelmiszer feldolgozás a hozzáadott érték növelése érdekében.
* Rét, legelő gazdálkodás, hús marha tenyésztés ösztönzése.
* Húsfeldolgozó ipar, tejipar prosperáló működéséhez szükséges feltételek megteremtése.
* Erdőgazdálkodás fejlesztése illetve a vadászati turizmus szolgáltatási feltételeinek javítása.
* Gazdaképzés, gazdatanfolyamok valamint speciális agrárképesítést biztosító tanfolyamok képzések indítása.
* Az oktatási, képzési és közszolgáltatási fejlesztések társadalmi kohézió és a gazdaság erősítése érdekében.
* Kreativitás fejlesztése az óvodától a főiskoláig.
* Megyei szakképzés átstrukturálása a munkaerő piaci igények szerint, a szükséges profiltisztítás végrehajtása.

Feladatok

* A Megyei Területfejlesztési Koncepció alapján segítse elő a gép- és járműipar, mechatronikai, elektrotechnikai, megújuló energiák, kereskedelem és logisztika, a gyógy- és az egészségturizmus, építő- és kerámiaipar, fa és a textilipar fejlesztésének munkaerő-piaci igényeinek kielégítését. Különös tekintettel a kiemelt járműipari központtá nyilvánított Nyugat Pannon Járműipari és Mechatronikai Központ jövőbeli működésének alapjául szolgáló képzések tekintetében.

|  |  |
| --- | --- |
| **Szakma csoport** | **Képzett/ igényelt fő % -ban** |
| Gépipar | 50% |
| Járműipar | 40% |
| Mechatronika | 80% |
| Elektrotechnika | 60% |
| Megújuló energia | 40% |
| Kereskedelem | 50% |
| Gyógy - egészségturizmus | 50% |
| Építőipar kerámia ipar | 160% |
| Faipar | 90% |
| Textilipar | 30% |

A táblázat alapján a gép- és járműipar, megújuló energia, kereskedelem, gyógy- és egészségturizmus, és textilipari szakmák beiskolázását kell növelni.

* + 1. **Intézményrendszer átalakítása, infrastrukturális változtatások**

2013. január 01-től a 2011.évi CXC. Köznevelési Törvény és a CLXXXVII. Szakképzési Törvény alapján a szakképzés állami fenntartás és finanszírozás alá került. A létrejött megyei tankerület látja el a szakképzés szervezését, irányítását és működtetését. Az állami fenntartás alá került megyei szakképző intézmények szerkezeti átalakítása a Szakképzési Törvény 2011. évi CLXXXVII. 5.§ (4) alapján fog megtörténni. Ez alapján „Ha a megyében az állami fenntartású szakképző iskolai tanuló létszám a tízezret nem éri el, a megyei szakképző iskolai feladatok legfeljebb két – legalább kétezer tanulóval működő – állami fenntartású szakképző iskola keretében láthatóak el”. A megyében kettő szakképzési centrum létrehozása indokolt Nagykanizsa és Zalaegerszeg székhellyel.

A szakképző centrumok kialakítása után felül kell vizsgálni az új intézmények képzési struktúráját, melynek során figyelembe kell venni azon szakemberek észrevételeit is, akik az elmúlt évtizedben a szakképző intézményeket fenntartó önkormányzatoknál koordinálták ezt a területet.

Az alábbi táblázat mutatja járásonként a munkaerő-piaci igényt és az intézmények 2012/2013. évi kibocsátását. A piaci igény és az intézményi összes kibocsátás összehasonlításából kitűnik, hogy Nagykanizsa és Keszthely járásoknál van nagy különbség. Mindkét járásnál nem lett figyelembe véve a szomszédos Somogy megye munkaerő-piac igénye, mely pozitív irányban jelentős mértékben befolyásolja az összehasonlítást.

|  |  |  |  |  |  |
| --- | --- | --- | --- | --- | --- |
| **Járás** | **Piaci igény fő/év** | **Létszám 2012/2013. tanév** | **Intézményi kibocsátás** | | |
| **Technikus fő/év** | **Szakmunkás fő/év** | **Összes fő/év** |
| Zalaegerszeg | 901 | 4318 | 432 | 576 | 1008 |
| Nagykanizsa | **296** | 2745 | 275 | 366 | **641** |
| Keszthely | **209** | 2456 | 246 | 327 | **573** |
| Lenti | 118 | 406 | 41 | 54 | 95 |

Feladatok:

* A megye két pólusán Nagykanizsa és Zalaegerszeg székhellyel létre kell hozni a szakképzési centrumokat, melyek működéséhez, illetve a szükséges technikai fejlesztésekhez nélkülözhetetlen az illetékességi körbe tartozó települések anyagi támogatása.
* Az egyes szakképző centrumoknál felül kell vizsgálni és meg kell szüntetni az intézményei közötti párhuzamos szakmacsoportos képzéseket. A felülvizsgálatnál figyelembe kell venni az adott szakmacsoport oktatásának infrastrukturális és humán erőforrás feltételeit illetve földrajzi elhelyezkedését.
* A profiltisztítással párhuzamosan vizsgálni kell a szakképző iskolák elérhetőségét, gyakorlati képzőhely jelenlétét a térségben. Nagyobb hangsúlyt kell fektetni a megyében lévő kollégiumok férőhelyeinek kihasználására.
* Az intézményrendszer folyamatos alakítása a szakképzésbe belépők számához.